b'\n_START_ARTICLE_\nMulti-Purpose Internet Mail Extensions\n_START_PARAGRAPH_\nMIME \xc3\xa9s l\'acr\xc3\xb2nim angl\xc3\xa8s de Multi-Purpose Internet Mail Extensions, "Extensions de correu Internet multiprop\xc3\xb2sit". _NEWLINE_\xc3\x89s un est\xc3\xa0ndard per adjuntar arxius a missatges de correu electr\xc3\xb2nic, com ara gr\xc3\xa0fics, documents de processadors de text, arxius de so, etc. Quan s\'envien arxius binaris, aquests es converteixen (codifiquen) a text usant l\'est\xc3\xa0ndard MIME, el qual es pot veure en format text tot i ser incomprensible. L\'est\xc3\xa0ndard MIME \xc3\xa9s una manera d\'especificar tant el tipus d\'arxiu que s\'envia com el m\xc3\xa8tode que s\'hauria d\'usar per retornar-lo al seu format original. _NEWLINE_A m\xc3\xa9s de programari de correu electr\xc3\xb2nic, l\'est\xc3\xa0ndard MIME s\'usa per identificar els arxius que s\'envien a clients Web. Els nous formats de fitxers es poden afegir simplement actualitzant la llista de  de parells de tipus MIME en els navegadors i el programari apropiat per a gestionar cada tipus._NEWLINE_El 1991 la IETF (Internet Engineering Task Force) va comen\xc3\xa7ar a desenvolupar aquesta norma i des de 1994 totes les extensions MIME s\xc3\xb3n especificades de forma detallada en diversos documents oficials disponibles a Internet (RFC 2045-2049)._NEWLINE_Actualment cap programa de correu electr\xc3\xb2nic o navegador d\'Internet pot considerar-se complet si no accepta MIME en les seves diferents formes (text i formats d\'arxiu).'